**บทสรุปผู้บริหาร**

นางสาวอภิญญา ภูมิสายดอน ได้รับอนุมัติจัดสรรเงินงบประมาณรายจ่ายงบประมาณแผ่นดิน ประจำปีงบประมาณ พ.ศ. 2561 ผลผลิต: ผลงานการให้บริการวิชาการ โครงการถ่ายทอดการผลิตน้ำมันรำข้าวเหนียวสกัดเย็นจากภูมิปัญญาท้องถิ่นวิวัฒนาการสู่ระดับอุตสาหกรรม จำนวน 30,000 บาท (สามหมื่นบาทถ้วน) โดยมีวัตถุประสงค์เพื่อเป็นการใช้ประโยชน์และเพิ่มมูลค่าของรำข้าวชนิดต่างๆ ให้เป็นผลิตภัณฑ์น้ำมันรำข้าวสกัดเย็น พร้อมทั้งการทำผลิตภัณฑ์จากน้ำมันรำข้าว แก่ประชาชน เกษตรกร วิสาหกิจชุมชน หรือผู้สนใจทั่วไป การดำเนินโครงการเป็นการให้ความรู้ด้านทฤษฎีและอบรมเชิงปฏิบัติการในเรื่องการสกัดน้ำมันรำข้าวเหนียวด้วยเครื่องบีบน้ำมันแบบสกรูอัด และการนำน้ำมันรำข้าวไปแปรรูปเป็นน้ำสลัด จำนวน 1 รุ่น 1 วัน จำนวนผู้เข้าร่วมโครงการ 33 คน ในวันที่ 12 มิถุนายน 2561 ณ หมู่ 8 ตำบลโนนสูง อำเภอยางตลาด จังหวัดกาฬสินธุ์

จากการดำเนินโครงการ มีผลการประเมินดังนี้ ผลการประเมินความพึงพอใจของผู้เข้าร่วมรับบริการโครงการ ได้ว่ามีความพึงพอใจอยู่ในระดับมาก (****= 4.81) คิดเป็นร้อยละ 96.13 องค์ความรู้ที่ได้จากการดำเนินโครงการครั้งนี้ คือผู้เข้าอบรมได้ทราบถึงกรรมวิธีในการสกัดน้ำมันรำข้าวด้วยการใช้เครื่องบีบอัดน้ำมันแบบสกรู นอกจากนี้ยังสามารถนำน้ำมันรำข้าวไปแปรรูปเป็นน้ำสลัดครีมมายองเนส ทั้งรูปแบบการใช้ไข่ดิบและไข่ต้มอีกด้วย

คณะกรรมการดำเนินโครงการ